[{"text_idx": "#000002", "text": "Va\u0308hiravist meie haiglas Diagnostika Tugiteenused"}, {"text_idx": "#000004", "text": "Meist la\u0308hemalt Teadusto\u0308o\u0308 KKK Kontakt"}, {"text_idx": "#000005", "text": "Peame oluliseks, et onkoloogilised patsiendid pa\u0308a\u0308seksid spetsialisti vastuvo\u0303tule vo\u0303imalikult kiiresti. Meie haiglas on vo\u0303imalik va\u0308hikahtluse korral pa\u0308a\u0308seda eriarsti vastuvo\u0303tule kahe na\u0308dala jooksul. Oluline on, et suunav arst viitaks saatekirjas vo\u0303i e-konsultatsiooni soovis va\u0308hikahtluse vo\u0303imalusele. Loe la\u0308hemalt vastuvo\u0303tule tulemisest."}, {"text_idx": "#000006", "text": "Lisaks tavapa\u0308rasele eriarsti visiidile on vo\u0303imalik vastuvo\u0303tuaeg broneerida ka keemiaraviga seotud konsultatsiooniks, teisese arvamuse saamiseks ning ravija\u0308rgseks kontrolliks."}, {"text_idx": "#000008", "text": "\u29bf muude paikmete kasvajate (kilpna\u0308a\u0308re, kops, NET jms) konsiilium."}, {"text_idx": "#000009", "text": "Onkoloogilistes konsiiliumides osalevad paikmepo\u0303hiselt kirurgid, onkoloogid (keemiaravi- ja kiiritusraviarstid), radioloog, nukleaarmeditsiini arst, patoloog, patsiendi konsiiliumisse suunanud raviarst ning vajadusel teised eriarstid."}, {"text_idx": "#000010", "text": "Onkoloogilise konsiiliumi otsused arutab patsiendiga la\u0308bi tema raviarst."}, {"text_idx": "#000012", "text": "Kirurgilist ravi kasutatakse va\u0308hipaikmete radikaalseks ja palliatiivseks raviks erinevate meetoditega. Parima ravitulemuse saavutamiseks on meie haigla kasvajaid opereerivad kirurgid spetsialiseerunud vastavalt kasvaja la\u0308hteorganile. Kirurgiakliinikus ravitakse eri organsu\u0308steemide kasvajaid, nagu seedetrakti kasvajad, nahakasvajad ja melanoom, luude ja pehmete kudede kasvajad, endokriinsu\u0308steemi organite (na\u0308a\u0308rmete) kasvajad, uroloogilised kasvajad, luukoekasvajad. Gu\u0308nekoloogiliste ja rinnakasvajate kirurgiline ravi toimub naistekliinikus. Silmakasvajate lokaalne ravi toimub ta\u0308ies mahus silmakliinikus."}, {"text_idx": "#000013", "text": "Ennetava kirurgia meetodil opereeritakse selliseid kasvaja-eelseid muutusi, mille u\u0308leminek pahaloomuliseks kasvajaks on u\u0308limalt to\u0303ena\u0308one (ja\u0308mesoole pa\u0308rilik polu\u0308poos, rinnava\u0308hk, maova\u0308hk jt)."}, {"text_idx": "#000014", "text": "Radikaalse kirurgilise ravi eesma\u0308rgiks on kasvaja ta\u0308ielik eemaldamine. Seeto\u0303ttu on sellised operatsioonid sageli ulatuslikud \u2013 oluline on kasvaja eemaldamine terve koe piirides koos vo\u0303imalike vo\u0303i teadaolevate siiretega (metastaasidega) lu\u0308mfiso\u0303lmedes vo\u0303i teistes organites. Mo\u0303nikord tehakse selliseid operatsioone ka mitmes etapis, na\u0308iteks kui kasvajakolded paiknevad keha eri piirkonnas."}, {"text_idx": "#000015", "text": "Ta\u0308nu ja\u0308rjest efektiivsemale ja ta\u0308psemale keemia- ja kiiritusravile ning mini-invasiivsete kirurgiliste tehnikate ta\u0308iustumisele on onkoloogilised operatsioonid u\u0308ha enam organeid ja kudesid sa\u0308a\u0308stvad ja haigetele kergemini talutavad."}, {"text_idx": "#000016", "text": "Kasvajate kirurgias kasutame u\u0308ha enam ka ta\u0308iendavaid meetodeid \u2013 elektri- ja laserkirurgiat, radiosageduslikku ablatsiooni (RFA), ko\u0303huo\u0303o\u0303ne-sisest keemiaravi ja teisi meetodeid."}, {"text_idx": "#000017", "text": "Ko\u0303ikidele eemaldatud koetu\u0308kkidele tehakse po\u0303hjalik histoloogiline uuring, et veenduda operatsiooni kvaliteedis ja ta\u0308psustada kasvaja rakulist ehitust ja leviku ulatust."}, {"text_idx": "#000018", "text": "Palliatiivseid operatsioone tehakse kasvajast po\u0303hjustatud vaevuste kergendamiseks vo\u0303i edasise su\u0308steemravi tulemuse parandamiseks."}, {"text_idx": "#000019", "text": "Pahaloomuliste kasvajate medikamentoosne su\u0308steemne ravi toimub Ida-Tallinna Keskhaigla onkoloogiakeskuses, mis asub Magdaleena u\u0308ksuses. Su\u0308steemse ravi alla kuuluvad keemiaravi (ehk tsu\u0308tostaatiline ravi), hormoon-, sihtma\u0308rk- ja immuunravi. Su\u0308steemravi vo\u0303ib olla patsiendi ainukeseks raviviisiks vo\u0303i toimuda kombineeritult kirurgilise ja/vo\u0303i kiiritusraviga. Ko\u0303ik onkoloogid vo\u0303tavad vastavalt spetsialiseerumisele osa paikmepo\u0303histe multidistsiplinaarsete onkoloogiliste konsiiliumite to\u0308o\u0308st. Onkoloogiakeskuses on loodud tingimused pahaloomuliste kasvajate su\u0308steemseks raviks statsionaaris, pa\u0308evaravis ja ambulatoorselt. Meie onkoloogid pakuvad kasvajavastast su\u0308steemset ravi ambulatoorse ja pa\u0308evaraviteenusena ka Kuressaare Haiglas."}, {"text_idx": "#000020", "text": "24/7 on tagatud arstidevaheline konsultatsioon valveonkoloogiga ning vajadusel ka onkoloogi va\u0308ljakutse."}, {"text_idx": "#000021", "text": "Ambulatoorne ravi on mo\u0303eldud patsientidele, kes on heas u\u0308ldseisundis ja kelle ravi koosneb kas suukaudsetest ravimitest vo\u0303i lu\u0308hiajalisest tilkinfusioonist. Ravi toimub ambulatoorses pa\u0308evaravi ruumis. Tilkinfusiooni manustamine viiakse la\u0308bi mugavas ravivoodis. Patsient peaks kindlasti ravipa\u0308evaks varuma aega. Vo\u0303ib juhtuda, et on vaja teha lisaanalu\u0308u\u0308se vo\u0303i ei kulge ravi manustamine plaanipa\u0308raselt patsiendi isikupa\u0308ra to\u0303ttu."}, {"text_idx": "#000022", "text": "Pa\u0308evaravi on mo\u0303eldud patsientidele, kes peavad ravi vo\u0303i uuringu to\u0303ttu haiglas viibima lu\u0308hikest aega (4\u221210 tundi). Ravi kestel on tagatud pidev meditsiinio\u0303e teenus, kardinaga eraldatud mugav voodi. Ravi lo\u0303ppedes pa\u0308a\u0308seb patsient samal pa\u0308eval koju."}, {"text_idx": "#000023", "text": "Pikemaid ja intensiivsemaid raviskeeme rakendatakse onkoloogiakeskuse statsionaarses osakonnas. Samuti ravime statsionaarses osakonnas keemiaravist tingitud tu\u0308sistusi, kui on vajalik haiglaravi."}, {"text_idx": "#000024", "text": "Nii pa\u0308evaravi kui ka statsionaarse ravi osakonnas on patsientidel vo\u0303imalik tutvuda keemiaravi ka\u0308sitleva kirjandusega ning pidada no\u0303u vo\u0303i arutada oma probleeme kogenud o\u0303ega. Tutvu ITK keemiaravi tutvustava infomaterjaliga vo\u0303i TAI materjaliga \u201cKeemiaravist patsiendile\u201d (Tervise Arengu Insitituut, 2010)."}, {"text_idx": "#000025", "text": "Haiglas teostatakse lokaalset kiiritusravi silmakasvajatele ning nukleaarmeditsiinikeskuses isotoopravi erinevatele kasvajatele. Va\u0308liskiiritusravi vajavate patsientide osas tehakse koosto\u0308o\u0308d Po\u0303hja-Eesti Regionaalhaiglaga (PERH), meie haiglas seda hetkel ei teostata. Kiiritusravile suunamine toimub onkoloogilise konsiiliumi otsusega."}, {"text_idx": "#000026", "text": "Eduka ravi ko\u0303rval on onkoloogilisele haigele hindamatu ta\u0308htsusega soe, mo\u0303istev ja toetav suhtumine. Palliatiivse ravi eesma\u0308rk on tagada patsientidele parim vo\u0303imalik elukvaliteet ning toetada patsiente ja nende la\u0308hedasi kogu ravi va\u0308ltel. Onkoloogiakeskuses to\u0308o\u0308tavad selle nimel onkoloogid, palliatiivravi o\u0303ed, psu\u0308hholoog, hingehoidja, sotsiaalto\u0308o\u0308taja, kogemusno\u0303ustaja. Keskus teeb tihedat koosto\u0308o\u0308d ka haigla teiste osakondade arstide, o\u0303dede ja tugispetsialistidega (nt toitumisno\u0303ustajad, valuravi arstid, taastusravi arstid, uroloogia o\u0303ed, stoomio\u0303de, kirurgid, haavao\u0303ed jt)."}, {"text_idx": "#000027", "text": "Kui patsient vajab mingis ravietapis vo\u0303i onkospetsiifilise ravi lo\u0303ppemisel o\u0303endusabi, kuid mitte o\u0308o\u0308pa\u0308ev ringi, on vo\u0303imalik suunata ta koduo\u0303endusteenusele. Koduo\u0303de saab teha mitmeid arsti ma\u0308a\u0308ratud protseduure ja o\u0303endustoiminguid. Kui patsiendi hooldusvajadus on pidev ja terviseseisundist tingitud probleemide ka\u0308sitlemine ei ole kodustes tingimustes vo\u0303imalik vo\u0303i patsient on jo\u0303udnud haiguse terminaalsesse faasi, saab patsiendi suunata o\u0303endus- ja hooldusabikliinikusse statsionaarsele o\u0303endusabiteenusele vo\u0303i hospiitsi. Hooldusravikliinikus on tagatud o\u0308o\u0308pa\u0308evaringne o\u0303endusabi osutamine, samuti on vajadusel tagatud arsti konsultatsioon."}, {"text_idx": "#000028", "text": "Patsientide ravija\u0308rgne ja\u0308lgimine toimub vastavalt Eesti-siseselt kokku lepitud rahvusvaheliselt tunnustatud ravijuhendite alusel. Ravi lo\u0303ppedes kutsutakse patsiendid ravija\u0308rgseks kontrolliks teda ravinud arsti \u2013 kirurgi vo\u0303i onkoloogi vastuvo\u0303tule. Mo\u0303nikord vo\u0303ib ravija\u0308rge ja\u0308lgimine toimuda ka vastava ettevalmistusega o\u0303e juures. Enamasti toimub see iga 3\u20134 kuu ja\u0308rel esimese 2\u20133 aasta jooksul pa\u0308rast ravi ja u\u0308ks vo\u0303i kaks korda aastas pa\u0308rast seda. Ravija\u0308rgse ja\u0308lgimise ajakava vo\u0303ib olla erinev ning so\u0303ltub kasvaja tu\u0308u\u0308bist, saadud ravist ja patsiendi u\u0308ldisest seisundist, sealhulgas ka vo\u0303imalikest raviga seotud probleemidest. Nendel visiitidel hinnatakse tervise u\u0308ldist seisundit ja tehakse vereanalu\u0308u\u0308se ning teisi vajalikke uuringuid kasvaja vo\u0303imaliku tagasituleku varaseks avastamiseks. Iga ku\u0308lastuse kohta koostatakse digiloo haigusjuhu va\u0308ljavo\u0303tte."}, {"text_idx": "#000029", "text": "Probleemide tekkel on perearstil vo\u0303imalik konsulteerida patsiendi va\u0308hiravi korraldanud spetsialistiga vo\u0303i suunata patsient uuesti eriarsti vastuvo\u0303tule."}, {"text_idx": "#000030", "text": "Meil on tagatud o\u0308o\u0308pa\u0308evane erakorraline abi ko\u0303ikidele onkoloogilistele patsientidele. Haiglasisene valveonkoloogi konsultatsioon on tagatud o\u0308o\u0308pa\u0308ev la\u0308bi. Erakorraliselt tu\u0308sistuste to\u0303ttu po\u0308o\u0308rdunud patsiendid hospitaliseeritakse vastavalt na\u0308idustusele onkoloogiakeskusesse, muusse sisekliiniku erialakeskusesse, kirurgiakliinikusse vo\u0303i naistekliinikusse. Haiglas on vo\u0303imalik ravida ko\u0303iki va\u0308hiravist vo\u0303i kasvajast tingitud tu\u0308sistusi, tagatud on ko\u0303rgeima astme intensiivravi."}, {"text_idx": "#000031", "text": "Diagnoosimine toimub vastavalt meie haiglas ja\u0308rgitavatele rahvusvahelistele ravijuhenditele."}, {"text_idx": "#000032", "text": "Meie haigla pakub va\u0308hipatsientidele erinevaid tugiteenuseid."}, {"text_idx": "#000033", "text": "Meie haigla on o\u0303ppiv ja o\u0303petav haigla. Teadustegevust koordineerib meie haigla teadusosakond."}, {"text_idx": "#000034", "text": "Meie to\u0308o\u0308ks esmavajalik algab suhtumisest \u2013 inimlikkusest ja ko\u0303rgendatud empaatiavo\u0303imest. Meie arstid la\u0308htuvad po\u0303himo\u0303ttest: milline iganes poleks diagnoos, inimlik soojus on asendamatu."}]